SAJÁT GYÁRTÁSÚ NETFLIX-FILM
ÜDV, BLANCA DÍAZ
Blanca!
Csipkedd magad, még elkésel!
- Hívtál taxit? - Aha.
Akkor hamarosan megérkezik.
Nézd ezt a rumlit!
Én aztán fel nem takarítom!
Dehogynem. Ezért fizetnek.
Olyan undok vagy!
Amilyen csinos, olyan szemtelen.
Elmondom az anyukádnak!
- Jó reggelt! - Tudja, hová megyünk?
Útvonal indítása…
- A humán tagozatos iskolába. - Igen.
Lássuk, ki ér oda előbb!
Siessen, érje utol! Gyorsan!
A körforgalomnál forduljon be!
Tartson jobbra!
Forduljon jobbra!
Nézzétek, ott jön Blanca!
- Nagyon ügyes. - Igen, megcsinálta!
Ez az én helyem.
Bocsi.
Tűnés a helyemről!
- Szia! - Helló.
Hamarosan eléri a célt.
Megérkezett a célra.
Döntetlen.
Megérkeztünk?
Igen, köszönöm.
Tamara, ha még egyszer ezt teszed Laurával, megbánod!
Hogy mi? Nem értem. Ki az a Laura?
Maradj itt!
Gyere!
Ő itt Laura.
De komolyan!
Ez klassz volt!
Nagyon klassz.
Köszönöm.
Másfél órával később kezdtünk, mert a rendezőnek nem tetszettek a cipők.
- Azt mondta, túl gyorsak. - Gyorsak? Miféle cipő túl gyors?
Nem tudom. Én sem értettem, de tűsarkúra cseréltem őket, mert…
abban nagyon lassú vagyok.
Itt nem kísérletezhetsz, Hosh! Mit képzeltél?
- Bocsi. - Jól van.
- Főnök! - Igen?
A rendező úr azt is kérdezte… hol a fenében van maga.
- Azt meg hová viszi? - A rendező kérte.
Mi az, Mary?
Asszonyom!
Elnézést a zavarásért. Nézze, nem akarok árulkodni, de…
- Mit csinált? - Blanca nem fogad szót.
Kértem, hogy takarítsa ki a szobáját, és tudja, mit mondott?
Hogy engem ezért fizetnek.
Jól van, várj egy percet!
- Senki sem figyel! - Tényleg?
Hányszor elmondtam már, mi kell a jelenetbe?
Ez komoly? Gyors cipők?
- Komolyan? - Várj!
- Adj egy percet! - Nem várok, Fer!
Egy filmet kellene forgatnunk!
Tehát szeretnék felmondani.
Várj, Mary! Felmondasz?
- Ne, nyugodj meg! - …lapos talpú!
- A gyors cipők… - Mi az?
- Ernesto nem jön, beteg a kutyája. - Mi van?
És őszintén szólva…
ha így viselkedik velem, az…
- Oké. - …elszomorít.
- Nyugi! - Nincs nyugi!
Mondd el annak az embernek, hogy…
az sem érdekel, ha meghal a kutyája, de legyen itt a próbán!
Mondom, mi lesz, Mary. Vedd ki a hetet! Ne félj, kifizetlek.
Most nem érek rá beszélni. Oké?
Ez a harmadik alkalom, hogy lemondja a próbát. Mi legyen?
Hívhatnánk valaki mást.
Biztos?
Imádlak, főnök. Te vagy a legjobb.
Rendben, köszönöm.
Mi újság, Beto?
Hogy vagy?
Megvagyok.
A szokásosat?
Egy kifinomult rumos kóla rendel.
Figyi!
Látod őket?
Azt a két lányt. Nézd!
Nem gyakran látni erre ilyen nőket.
Nézd csak meg!
Épp ezért szerettem ezt a helyet.
Téged bámulnak.
Idejönnek!
Szia!
- Fogadtunk a barátnőmmel. - Én vagyok a barátnő.
Azt mondja, te voltál abban a filmben…
- Feledés és egyéb átkok! - Igen, abban.
De én azt mondtam, nem te voltál. Azzal a színésszel történt valami fura…
- Vagy mégis? - Gratulálok, nyertél.
Lőhetünk egy közös fotót?
Meg sem kell mozdulnod, lehet szelfi is.
Nem, én nem…
Elnézést, de szeretnék egyedül lenni.
Köszönöm.
Meghívnánk egy italra, elmehetnénk bulizni, vagy ilyesmi.
Tudod, mit? A te bajod, ha kihagyod.
Mi ütött beléd?
Mary!
Hazaértem.
Mary?
Mary!
Késő van. Menj, feküdj le a szobádban!
Mary ma fel akart mondani.
Szabadságra küldtem a hétre.
El fog hagyni minket, Blanca.
Én viszlek holnap suliba. Fél hétkor indulunk.
Ne, várj!
Beto, Beto…
Gyere, Beto!
Gyere! Várj, el fogsz esni.
Hagyd itt az üveget! Vigyázok rá neked.
Tényleg, megígérem.
Gyere! Jól vagy?
Biztos? Igen?
Figyelj, jobb, ha itt hagyod a kocsit. Menj taxival!
Vigyázzunk a kedvenc színészemre, jó?
Jól van, menj csak!
Nem érted, hogy szükségünk van Maryre?
Ne vágj nekem pofákat!
Komolyan mondom. Próbáld meg!
Legyen szép napod!
És csukd be a kocsiajtót!
Gyere ide, Blanca! Gyere vissza!
Nem kell hozzám szólnod, de fogadj szót! Csukd be az ajtót!
És ne csapd be!
Nincs becsukva, Blanca. Nincs becsukva.
Ilyen anyával nem csoda, hogy bajkeverő.
Köszi, picim. Legyen szép napod!
- Halló! - Beto?
Most ébredtél, ember?
Dehogy, én… most szállok be a kocsiba.
Egyenesen az irodába gyere, jó?
Ott leszek úgy…
fél óra múlva.
Szia!
- Ígérem, senki nem látott. - Mindenki látta!
- Nem látták. - Megalázott előttük.
Dehogyis, ígérem.
Néha nehéz az anyákkal, ugye?
Csak adni akartam valamit. Talán érdekelhet.
Nézzük!
Blanca!
Ezt tuti megnyered.
Komoly? Emiatt jöttél?
Nem nevezhetek, túl fiatal vagyok.
De igen…
ha az anyukád nevez be.
Na persze!
Mi az? Én benevezek.
És azon tűnődtem, hogy megtanítanál-e pár trükkre.
Nem vagy elég jó hozzá.
- Miért? - Ő kezdte.
Pedig elég jó vagyok. Nálad is jobb.
Nevezz be a versenybe! Ne félj!
Kösz, Fabi.
A díj 100 000 peso!
Százezer pesónyi jégkrém csodálatos életünk végéig!
Nem, a 100 000 peso csak az ajándéktárgyak értéke.
A jégkrém is ajándék, nem?
Gyerünk, nevezz be!
Nem! Anya rohamot kapna, ha megtudná, hogy bicajozom.
Hol a kocsim?
Sergio! Az van, hogy…
egy bár parkolójában hagytam, és még nem nyitott ki.
Szedd össze magad!
„Segíts magadon, Isten is megsegít.” Így mondják.
Kerestek téged egy casting miatt.
- Nem megyek. - Miért?
Mondtam már, hogy nem akarok többé színész lenni!
Tartozol nekem! Ha megadod, azt csinálod, amit akarsz.
Addig is…
Mi ez?
Az önéletrajzod és a fotód.
Nézd meg!
Ez most komoly?
Szívességet tettem neked.
Megkérdeztem, hol forgatnak.
Szóval személyesen kell odaadnod a producernek.
- És el is kísérlek. - Nem!
- Beto, ő az! Az a nő! - A producer?
Igen. Esetleg vissza tudna evezni?
Nem tudok, uram.
- Törvényellenes. - Ott filmeznek?
- Minek nézel te engem? - Ez hihetetlen.
- Visszafordulna? - Tilos visszafordulni a csatornán.
Megbüntetnek, ha ott fordulok meg, ahol nem szabad.
Ne mondd, hogy nem kértem!
- Mi az? - Gyere!
Gyere!
- Üdv! - Óvatosan, elesel!
- Elnézést! - Másik dalt!
- Köszönöm! Elnézést. - Gyerünk!
Tökéletes, Miguel.
A fenébe, Anecito, állj meg! Nem fizettek.
- Siess, elmegy! - Óvatosan lépjenek! Bele ne essenek!
Asszonyom!
Elnézést a zavarásért.
- Főnök! - Igen, mennünk kell.
Nekünk is, önnel megyünk.
- Megjöttünk. Óvatosan! - Mit akar?
Csak erre jártunk, és láttam,
hogy maguk itt forgatnak, és szereplőket válogatnak. Igaz?
- Igen. - Bemutatom…
- Beto! - Főnök…
- Beto, gyere, kérlek! - Ez Alberto Díaz!
- Tökéletes a filmbéli apa szerepére. - Ismerem.
- Beto, add át… - Túl régi a kép.
Add oda neki! Elnézést, tudja… görcsöl a keze, ha izgul.
- Igen, ez itt az… - Önéletrajza.
- Rendben. - Színészi önéletrajz. Ez…
- Ne értse félre! Elnézést. - Remekül fest. Tényleg.
- Mi folyik itt, uraim? - Megvagytok! Bűnözők!
- Várjon, hé! - Fizessen ki!
Ebből elég! Hagyjon békén!
- Mennem kell. - Elnézést. Sergio Juárez vagyok.
Ad egy percet? Én vagyok a menedzsere.
Alberto az ügyfelem.
Fiúk… a casting Del Valle-ban van, és nem itt.
Egyébként e-mailben is küldheti az anyagát.
- Add meg a címem! - Jó.
- Most tényleg mennem kell, - Ne, várjon!
A kártyája benne van a…
SERGIO JUÁREZ - MŰVÉSZMENEDZSER
Milyen napod volt?
Lau, milyen volt?
Jó, köszi, Fer. Hogy megy a film?
Remekül haladunk vele. Köszi.
- Kérdezd már meg! - Mit kérdezzen?
Gyerünk! Mit kérdeznél?
Oké!
Megtudtuk, hogy rendeznek egy hatalmas BMX-versenyt!
Blanca nagyon jó benne. Biztos megnyerné.
És a díj is óriási!
- Jó benne? - Igen.
Szóval bicikliztél?
Miért? Tudod, hogy megtiltottam.
Ne sugdolózzatok!
Mit mondott, Lau?
Lau! Mit mondott neked?
Blanca azt mondja, nem az ő hibája, ami az apukájával történt.
Ennek semmi köze az egészhez.
Semmi köze.
Csak tilos bicajoznod és kész!
- De ez nagyon fontos neki. - Nemet mondtam!
Kizárt dolog.
Haladj már!
Lennie kell más módnak.
Apám azt mondja, jó lehetőségek csak egyszer adódnak az életben.
Nos, igen.
De nem tetszettek Santiagónak, Valeria!
Egyikük sem tetszett.
Meghamisíthatjuk az aláírását.
Nem. Személyesen kell beneveznie.
Hát…
Nem hiszem el, hogy egy negyvenes színész sem ér rá!
Pályát tévesztettem?
Megkérhetnénk az én anyukám, hogy nevezzen be.
Lau, bocsi, de ő még az enyémnél is rosszabb.
Ne vedd sértésnek!
Tudod, mit?
Eltoljuk az ütemtervet.
Beöltöztethetnénk az öcsém, műszakállal, meg minden!
Ő még nálunk is fiatalabb, Lau!
És? Senkinek sem kell megtudnia.
Az apás jeleneteket később vesszük fel.
Tudom!
Találnunk kell egy apát!
Épp ezt mondtam én is.
Nem úgy értem. Gyere, elmagyarázom!
Oké.
Meghirdetünk egy szereplőválogatást.
Nem tudom, Blanca.
Nem tűnik helyesnek.
- Jó, akkor nem nevezek be. - Ne! Ne haragudj, úgy értettem…
ha az anyukád megtudja,
mindkettőnket kinyírja.
És ha az én anyukám tudja meg, dettó. Nem lehet.
Kész van.
Oké.
Ne, várj csak!
Így ni.
Így csináld!
Blanca, siess! Elindulok nélküled.
Felkészülni! Próba, próba.
Blanca, biztos ezt akarod csinálni?
Halló, halló!
Nézd az ügynökség nevét!
HALIVÚD CSILLAGAI
Halivúd csillagai, karnyújtásnyira öntől! Miben segíthetek?
Sergio Juárezzel beszélek?
A szolgálatára!
Azért hívom, mert egy nagyon fontos castingot tartunk.
Tedd le!
És szükségünk van az egyik színészükre.
Az Allende utcán forduljon jobbra!
Dehát… maga az!
- Nem. - Imádtam azt a filmet! Helyes volt benne.
Bár én lettem volna!
Mégis miért lett taxisofőr?
- Mondom, hogy összekever. - Tudom!
Valami történt a lányával, ugye? Dereng valami.
Dereng valami?
Az… borzalmas volt.
Itt kitehet.
- Ne! Bocsánat… - Jó lesz itt.
Halló!
Behívtak egy válogatásra. Komolynak tűnik.
Próbáltalak elérni, szupersztár! Készen állsz a castingra?
Igen, legyen. Benne vagyok.
Légy pontos, haver! Pontban négykor lesz.
Jól van. Szia!
Tökéletes! Nagyon ügyes vagy!
Jól van. Gyere ide!
ÜLJÖN IDE
Halló, halló.
Halló!
FOGJON EGY SZÖVEGKÖNYVET
OLVASSA FEL A SÁRGÁVAL JELÖLT SOROKAT
TILOS AZ ÁTJÁRÁS
Jöjjön be!
Helló!
ÜLJÖN IDE
- Csukja be az ajtót! - Persze, elnézést.
Foglaljon helyet!
ÜLJÖN IDE
Olvassa fel a sorait!
Átállítaná a fényeket?
Ha így nem tudja felolvasni, nem magának való a szerep.
Ne! Jó lesz így. Meg tudom csinálni.
Elnézést, jól van? Egy kicsit furcsa a hangja.
Igen… egy kicsit beteg vagyok.
Ó, mi a baj?
Játszottam egy mentős sorozatban. Ránézek, ha gondolja.
Ne, ne! Üljön le!
- A veszettséget kaptam el. - Veszettség?
Az nem volt a sorozatban.
Mehet, tessék!
„Jöjj velem! Én mindenre megtanítalak.”
„Soha!
Soha nem állok melléd!”
„Ha ismernéd a sötét oldal erejét…”
Ez a filmből van?
Igen.
Vagyis… mondhatni.
Egy filmből van. Ez gondot jelent?
Nem, nem. Jó, mehet.
„Ha ismernéd a sötét oldal erejét…
Nem mondták el, mi történt az apáddal?”
„Eleget mondtak.
Tudom, hogy te ölted meg.”
„Nem…
Én vagyok az apád.”
„Nem, ez nem igaz! Ez lehetetlen.”
„Nézz magadba! Te is tudod, hogy igaz!”
Hogy mi?
„Nem!
Nem!”
„Állj mellém, és uralni fogjuk a galaxist mint apa és fia!”
A galaxist?
Ez… tényleg mexikói film?
Elkezdhetném elölről?
- Az se baj, ha nem adja oda a szerepet. - Mást keresünk, aki…
- Lehetek világosító is! - De remekül csinálta.
- Maga… - Jelmezek!
Abban jó vagyok! Én öltöztettem fel magam mára is.
Jó, majd értesítjük. Szeretnénk megnézni még pár embert.
Ez egy nagy nulla.
Igazán, Sherlock?
Sherlock?
Ő nem Sherlock, hanem Alberto.
És nem jött el.
Itt vagyunk.
- Megjött! Mindenki a helyére! - Ki?
Amúgy a Sherlock egy film.
Hahó!
A castingra jöttem.
Helló!
Csukja be az ajtót!
Elég erős ez a fény, nem?
Folytasd!
A neve?
Alberto Díaz.
És tessék!
- „Jöjj velem! Én mindenre megtanítalak.” - „Soha nem állok melléd!”
„Ha ismernéd a sötét oldal erejét… Nem mondták el, mi történt az apáddal?”
„Eleget mondtak.
- Tudom, hogy te ölted meg.” - „Nem. Én vagyok az apád.”
„Ez lehetetlen!”
„Nézz magadba!
Te is tudod, hogy igaz.
Te elpusztíthatod az uralkodót. És ezt ő is tudja.
Állj mellém, és uralni fogjuk a galaxist mint apa és fia!”
- „Nem!” - „Ez az egyetlen…”
Ne! Most mi legyen?
Technikai nehézségekbe ütköztünk.
Mi folyik itt?
Ez komoly?
- Ne, ne! - Ne menjen el!
- Maga volt a legjobb. - Kérem!
Maga az utolsó reményünk.
Abban a filmben Sherlock végül visszatér?
Nekünk Alberto kell. Még a vezetéknevünk is egyezik.
Alberto sosem venne minket komolyan.
Leleplezett minket.
Mit csináltok?
- Semmit! - Semmit!
Akkor ne pánikoljatok, butuskák!
Blanca, hívott az anyukád. Nem tud érted jönni.
Azt üzeni, hívj taxit.
Hát persze.
Oké, rendben.
Oké.
Azt hitte, haragudni fogsz.
Nem, én megértem.
- Akkor hívj egyet! Késő van. - Jó.
Tudom, hogy győzzük meg Albertót!
- Hogy? - Ő is sofőr a taxis appban.
Ez szuper!
És?
Utaztam már vele.
- És? - Így megtalálhatjuk!
HALIVÚD CSILLAGAI
Sergio!
Megijesztettél, haver!
- Mi az? - A kocsiért jöttem.
Várj!
Előbb mondd el, hogy ment!
A casting, amire küldtél tízéves kislányok csínye volt.
Végezd a munkád, és szűrd ki az efféle marhaságokat!
És változtasd meg az ügynökség nevét! Ez kész röhej.
Ez komoly?
Figyelj, ha hallottad volna a telefonban…
nagyon tekintélyes hangja volt. Komolyságot sugárzott, szakértelmet!
Nem tudtam, hogy kislányok. És ne bántsd a cégért!
A legjobb döntés volt,
hogy megrendeltem telefonon.
Ennek köszönhetem, hogy mindenki ismer.
Amúgy is tartozol 80 000 pesóval…
Igen, tudom.
Dereng? Amíg nem fizetsz ki, én irányítok!
Capisce?
És szerezz jó értékelést!
Vagy nem adom többé kölcsön a kocsit! Beto, nem fogom odaadni!
Nem én akartam keresztülmenni mindezen,
de legalább megpróbálhatom megakadályozni, hogy mások is így járjanak.
Ettől még nem akarok elveszíteni semmit.
Felvettük!
Gyerünk, mozgás!
Csak négy embert küldtek az apaszerepre, igaz?
Várj kicsit! Keresünk.
És neked meg ki mondta, hogy tedd későbbre a jeleneteket?
Azért tettem át őket, hogy időt nyerjek neked.
Ez egy zseniális ötlet.
Miért tapsolsz?
Mert tetszett az ötlet?
Ezt most kérdezed, vagy mondod?
- Mondom? - Tökéletes.
- Átszervezzük. Ne menj el! - Nem fogok.
Beszélnünk kell. Jime, mi van a tűzzel?
Hoztam egy ajándékot Blanquitának. Imádni fogja.
Vigyáznál erre? Mindjárt jövök.
Amit itt láttok…
Jó, kezdjük! Gyújtsd meg!
Keresés.
Lemondás.
Keresés.
Lemondás.
Törölni fogják a felhasználódat.
Van jobb ötleted, Sherlock?
Nem úgy volt, hogy a Sherlock egy film?
Itt van! „Alberto Díaz elfogadta a kérelmed.”
Három perc múlva itt lesz.
- Mi? - Itt a száma.
- Oké. - Lássuk!
Itt van. Gyorsan, siess!
Gyerünk!
Mennyit keres havonta a taxizással?
Miért?
Jobb munkát ajánlanátok?
Igen.
- Nyerhetnénk 100 000 pesót. - Ajándékokban.
Miért szakítasz félbe?
Ti vagytok azok! Azonnal hazaviszlek titeket.
Ha nem hallgat meg, egy csillagot adunk!
Ne már! Csak a parkig kell elmennünk.
És nyerhetnénk 100 000 pesót.
Ajándékokban.
BMX-versenyt tartanak, és…
Micsodát?
- Egy mexikói bicajverseny. - Extrém pálya-kerékpározás!
A lényeg, hogy a barátnőm szuper jó benne,
és biztosan tudom, hogy nyerne.
De az anyukája nagyon fél a bicajoktól, és nem engedi.
Így hát kéne egy apuka, aki benevezné.
Akkor benne van?
Haladjon egyenesen!
Négyszáz méter múlva eléri a Városi Parkot.
Nem mond semmit?
Én csak szeretnék benevezni.
Kérem!
Elérte a célt.
Elértük a célt, Blanca kisasszony.
De azért hoztuk ide magát, hogy megmutassuk, milyen jól bicajozik!
Nem.
Lemondok a jégkrémről is!
Az egész díjat megtarthatja. Minket nem a pénz érdekel.
Engem sem érdekel a pénz.
Ugyan már! Taxit vezet. Biztos kéne magának egy kis pénz.
Nektek egy apa kéne, hogy jó modorra tanítson.
Pontosan!
Tényleg egy apa kell neki.
És…
az anyukája azért utálja a bicikliket… mert így halt meg az apukája.
És most szüksége van valakire, aki támogatja az álmait.
Kinyitná?
Először leparkolok.
Ez az!
Soha többé ne beszélj a személyes dolgaimról!
Bocsi.
- Szia, Lau! - Helló!
Gyerünk, Blanca!
Ez az, Blanca!
Jól vagy?
Esett már nagyobbat. Csak akkor kell segíteni, ha nem áll fel.
Jól vagy?
Oké.
Nyugi!
Hajrá, Blanca!
Ha nem áll fel, persze…
Minden rendben?
Jól vagyok.
Mit röhögtök?
Nektek menne?
Nem?
Biztos az anyjától örökölte.
Hajrá!
Szép volt! Király!
- Most ti jöttök. Gyerünk! - Blanca!
Könnyű, nem igaz?
- Blanca… - Kinevettek, de nektek se menne.
- Féltek? - Elég!
Gyerünk, Blanca! Menjünk!
- Fogd a táskád! Indulunk. - Gyere!
- Menjünk! - Viccesnek hiszitek magatokat?
Elég, Blanca! Nyugodj meg, jó?
Szóval?
Hazaviszlek titeket.
És nem mond semmit?
Nem segíthetek. Sajnálom.
Miért? Csak kétszer esett el.
De ez a legnehezebb trükk, amit valaha láttam.
Nem erről van szó.
- Akkor miről? Olyan sokat jelentene neki. - Jó, hagyjuk!
Menjen! Hívunk egy taxit.
- Itt van egy. Szálljatok be! - Nem!
Szálljatok be!
Elérte a célt.
Sok sikert a versenyen!
- Blanca! - Hahó!
- Tűnés! - Mi újság?
Az meg mi?
Egy bicikli.
Laura…
Most a lányomhoz beszélek.
Felhívnád az anyukád, hogy jöjjön el érted?
- Oké. - Befelé!
Te ne! Beszélnünk kell.
Kérlek, menj be!
Csak nem tudom, mivel…
Mivel tudnék hatni rád? Nem biciklizhetsz, Blanca!
Mivel?
Mikor hoztad fel a pincéből?
Nem szólsz hozzám?
Komolyan nem szólsz hozzám?
Menj be!
Holnap eladom. Esküszöm, hogy eladom!
Tökéletes! Nagyon ügyes vagy!
Jól van. Gyere ide!
Elszédülök!
Ezt jól megcsináltad, Blanca. Miért nem beszélsz anyukáddal?
Az apukám szerint csak így értik meg egymást az emberek.
Honnan szerezhetnénk egy bicajt?
Kölcsönadom az enyém, de még rajta vannak a pótkerekek.
És még nem találtunk apukát sem.
Tudom! Rendezzünk még egy castingot!
És kérünk biciklit a színészektől.
Ja.
Oké, kezdjük a bicajjal!
Tudom, ki tud segíteni.
Fabián.
Kölcsönadhatja az övét.
Mary!
Mit keresel itt?
Azt hittem, nem jössz vissza!
Te is nagyon hiányoztál nekem.
Lau, menj le! Megjött az anyukád.
- Oké. - Kicsim!
Gondold meg, Blanca!
Fabián kisegíthetne minket.
Azt a felfuvalkodott tuskót sosem kérném meg.
Fabián!
Mizu?
Hát, semmi…
Bocsánatot akartam kérni a múltkoriért.
Bocsánatot kérsz? Te?
Hűha!
- Mondtam. - Ne, Blanca, nyugi!
Szükségünk van rá. Segíthet nekünk.
Mi kellene?
- Emlékszel a versenyre, amiről meséltél? - Aha.
Elveszettem a bringám, és kölcsönkérném a tiéd.
Mi? Dehát egy kategóriában indulunk.
Igen, de…
nekem több esélyem van nyerni, nem igaz?
- Nem. - Elég, Blanca!
Beképzelt vagy.
Blanca!
Tudom, hogy új vagyok itt, Fabián. Még nem bízunk egymásban annyira.
De szeretném, hogy tudd, hogy segíteni akarok.
Nem mondasz semmit?
Csak hallgatsz?
Blanca, miért ütötted meg?
Szóval te is hallgatsz?
Hát, ez így unalmas.
Hívnom kell az anyukátokat…
Ne, az anyukám ne!
Egy forgatáson van, és nem ér rá.
De… az apukámat elhívhatja.
- Az apukád? - Igen, őt.
Mármint… őt hívhatja.
- Halló! - Apa!
Szia!
Ide kéne jönnöd a suliba. Az igazgató beszélni akar veled.
Blanca?
Igen, apa, de ide kéne jönnöd. Nagyon fontos.
Mi? Nem. És ne hívj apának! Ez nem így működik.
Letenné a telefont, amíg vezet? Kérem!
A lányommal beszélek.
Kérlek, apa!
Nagy szükségem van rád.
- Ha nem jössz, anya kinyír. - Nyugi!
Oké, indulok.
Le kell mondanom ezt a fuvart.
A lányomnak szüksége van rám.
Hát, ez nagyszerű. Remek!
Már úton van.
Jó napot!
Örvendek.
Először is hadd mondjam el, hogy örülök, hogy megismerhetem.
Én is, nővér.
Kár, hogy ilyen körülmények közt kell először találkoznunk.
Mit művelt az én Blancám?
Blanca összeverekedett egy diákkal.
Verekedtél?
Ha úgy gondolja…
érdemes lenne kiróni egy büntetést,
én elintézem, nővér.
Elnézést, nem direkt volt.
Izomrángás van a lábamban. Elnézést!
Három napra felfüggesztjük Blancát, Díaz úr.
Reméljük, a visszatérésekor jobb belátásra tér.
Válaszolj a tisztelendő nővérnek!
Igenis, igazgatónő!
Miért hív nővérnek? Nem vagyok apáca.
Nem az?
Én mindig…
katolikus sulikba jártam, így hát…
Elnézést.
Nem hiszem el.
Betörted az orrát.
Miért?
- Beképzeltnek hívott. - Hát, igen.
Komolyan, miért törted be az orrát?
Nem törtem. Csak vérzett.
Elveszett a bringám. Elkértem az övét, de nemet mondott.
És a biciklid?
Hazaviszlek.
Ne, kérlek! Ha korán érek haza, anya megöl.
Nem érdekel. Én már eleget tettem. Menjünk!
Inkább meghívlak ebédre.
Köszönetképp.
És miért?
Mit miért?
Miért vezetsz taxit színészkedés helyett?
Nagyon jó voltál a castingon.
Nem olyan könnyű.
Tudom.
Ezért kerestelek meg.
- Felhagytam a színészkedéssel. - Miért?
Mikor halt meg az apukád?
Én kérdeztem először.
Ha jó leszel, elmesélem.
Mindig jó vagyok.
- Ez kivétel volt. - Betörted egy srác orrát.
Miért fontos neked ez a verseny?
Blanca?
Hová mész?
Blanca!
Hé, Blanca!
Ne menj… Vigyázz, Blanca!
Még bajod esik!
Bajod esik!
A végén még bajod esik!
Hé, nem a kuka a hibás.
- Akkor ki? - Senki!
Senki.
Senki. Nyugodj meg!
Senki nem hibás.
Gyere, ülj le!
Ülj le!
Segítek neked.
Már késő. Nincs biciklim.
Sosem késő.
Szerzünk neked egy bicajt.
Köszönöm.
Nincs mit.
Holnap reggel hétkor felveszlek a sulinál.
Szia!
Menj csak be!
Elhoztam a félretett pénzem. Majdnem 1000 peso.
Jó reggelt, Blanca!
Jó reggelt! Elhoztam a zsebpénzem.
Hallottam, de előbb köszönj, jó?
Jó?
Tudom, hogy szerezhetünk több pénzt.
Tényleg?
- Tényleg. - Hogyan?
Meglátod.
Mit… fogunk csinálni?
Mi a nagy terved?
Meglátod.
Alberto!
Alberto, mit művelsz?
Mi ez?
Alberto!
Mégis mit művelsz?
Mit csinálsz?
Vicces… Nagyon vicces.
Nem!
Ne…
Elnézést!
- Mondom, hogy ne csináld! - Figyelj!
Bízz bennem!
Alberto, ez olyan kínos.
Mit csinálsz?
Alberto, mit csinálsz?
Elnézést!
Alberto, ne!
Alberto, mit csinálsz?
Alberto!
Nem rossz egy újdonsült színésznőtől.
Fogd be!
Először elmesélhetted volna, mit tervezel.
Nem mentél volna bele.
- Dehogynem! - Nyilván nem.
Hiányzik a színészet, ugye?
Elmeséled, miért hagytad abba?
Jól viselkedsz?
- Igen? - Igen.
Felfüggesztettek a suliban,
de nem mondtad el az anyukádnak, és bicajt is vennél a háta mögött.
Mondhatom, nagyon jó vagy.
Veled igen. Ha veled vagyok, jó vagyok.
Nem szeretek beszélni róla.
- Sajnálom. - Semmi baj.
Akkor elviszel, vagy hívjak egy másik taxit?
Anya bármikor hazaérhet.
Igen, hívj egy másik taxit!
Hé!
Gyere, elviszlek!
Oké, figyelj!
Kérlek, hallgass meg!
Attól, hogy te jól vagy, nem lesz jól mindenki más is.
Talán szünetet kéne tartanunk.
Daniela!
- Kérlek, Daniela, értsd meg! - Mit?
Figyelj… Daniela!
Nem, ez nem egy kifutó!
Ennyi!
- Gyere, édes! - Ennyi!
- Készüljetek, Jime! Újravesszük. - Még egyszer?
Vesztettél már el valakit?
Igen. Úgy három-négy pasimat is.
- Nem. Az elvesztést úgy értem, örökre. - Hát, nem láttam őket többé.
Amire célzok… az a halál.
Ez a jelenet a halálról szól.
- Halt már meg hozzátartozód? - Nem.
Értem.
Amikor valakit örökre elvesztesz,
keresel valamit benne, amit életben tarthatsz a szívedben.
- Nyomás! - Igyekszem.
Felvehetjük újra?
Még egyszer!
Tudod, hogy a jelenetek fele sincs kész?
Három óra, és végzünk.
Még több tüzet! Szabaduljon el a pokol!
De egész jól alakul.
- Hallod ezt? - Tényleg!
Hol is voltunk…
Ma sem fogom már ébren látni Blancát.
Amúgy sem szól magához.
Bocsi, főnök.
- Főnök! - Semmi baj.
Ha Blanquitának bármi baja esett, magának annyi!
- Semmi baja. - Mary!
- Jól vagy? Rég aludnod kéne! - Igen, nyugi!
Ne mondd nekem, hogy nyugi!
- Ő csak egy barát! - Egy barát? Ahhoz kicsit öreg.
Barát, a nagy fenét!
Szégyellje magát! Egy kislánnyal barátkozik…
- Ő színész! - És akkor?
Színész?
Komolyan? Ő az…
- Igen! Tudtam, hogy… - Ne!
Tényleg! Tudtam, hogy ismerős valahonnan.
Ez olyan izgalmas.
- Örülök, hogy megismerhetem. - Én is.
- Megtisztelő! - Ugyancsak.
Aludj jól!
Nagyon örültem.
- Ne haragudjon, Blanca megijesztett. - Értem.
- Jó éjt! - Jó éjt, Mary!
Tudja a nevemet!
Jó éjt…
- Alberto. - Ki ő?
Alberto.
Alberto!
Látja? Tudtam!
- Találkozunk a sulinál. - Szia!
Mégis hogy érted azt, hogy eljátssza az apádat?
- Csak így lehet! - Dehogy!
Próbáltam meggyőzni anyát, de begurult. Lehetetlen!
Nem lehet! Azt akarod, hogy kirúgjon? Vagy megöljön? Kizárt!
- A kedvemért! - Nem.
- Könyörgöm! - Könyörögj csak!
- Nem lehet. - Anya kinyír ezért!
- Kérlek, Mary! - Hazaért az anyukád.
- Legyen. De ígérj meg valamit! - Bármit!
- Mindig tudjam, merre jársz! - Oké.
Kisujjeskü!
- Esküdjünk meg… - Sziasztok!
Jön anyukád. Ne szólj egy szót se!
Jó estét!
Úgy örülök, hogy ébren vagy! Szerettelek volna látni!
Igen.
Milyen napod volt?
Jó napotok volt?
Átlagos nap volt… de jó.
Blanquita készítette.
Magának.
Köszönöm.
Megyek, lefekszem.
- Hozzám beszélt? - Hát persze!
Ez meg mi a…
Halló!
Beto! Ellopták a kocsim, vagy mi?
Nem, épp most kezdek egy fuvart.
Épp ez a fura. Jól vagy?
- Igen, majd hívlak. - Val…
Blanca hozzám szólt.
Komolyan?
Gratulálok!
Legyen szép napod!
Köszi, neked is.
- Jó reggelt, főnök! - Jó reggelt!
- Tényleg beszéltek? - Igen.
És ma reggel még egyszer!
- Tudom! - Gabu, nyolc perced van!
Hogy van a kedvenc rendezőm?
Remélem, azért jó a kedvetek, mert találtatok nekem pár színészt!
Legyen egy kis hited! A végén minden meg fog oldódni.
Minden oké?
- Hat perc, Jime! - Rajta vagyok!
Rajta vagyok. Hat perc!
Ugye haladunk a castinggal?
Legyen egy kis hite! Minden megoldódik.
Ne játszd túl!
Átugorjon a tüzes karikán?
Mi folyik itt? Ne!
Szeretlek.
Szia!
- Helló! - Helló!
Készen állsz?
Sárga bogár!
Hé, mi van veled?
Sosem játszottál bogárautó keresőset?
Nem. Kiskoromban hemzsegtek tőlük az utak.
Ha minden bogárnál pofozkodtunk volna, dinkák lennénk.
Épphogy megúsztad.
- Mit mondtál? - Tessék?
Így jó lesz.
Kérdezhetek valamit?
Persze.
Vannak gyerekeid?
Miért kérded?
Mert nagyon jó apa vagy.
Igen.
Volt egy lányom.
Juliának hívták.
Négy éve halt meg.
Mi… azt terveztük, elutazunk Valle de Bravóba.
Egy forgatáson voltam, és…
nem értem haza időben.
Ezért megkértem egy sofőrt a stábból, hogy vigye le őt Valle-ba.
Később én is csatlakoztam volna.
A sofőr elaludt a volánnál.
Bocsánat.
Edd meg a pizzád! Megyek fizetni.
Elmeséltem a történetem. Most én kérdezhetek.
Egy nagy fenét! Nem ez a szabály.
Beszélj szépen!
Akkor mi a szabály?
Nincsenek szabályok. Ez nem egy játék.
Ha nincsenek szabályok, akkor kérdezhetek.
Miért utálod ennyire az anyukádat?
Ő a hibás apa haláláért.
Miért?
Egy nap veszekedtek, és apa elment otthonról biciklivel…
és elütötték.
Ez nem az anyukád hibája.
Te sem hibáztathatod a színészkedést a lányod haláláért.
Ennyi!
Hol van az ablakból kitörő tűz, amit kértem?
Újravesszük! Készüljetek!
Dehát ez szép felvétel volt.
Tovább kéne lépnünk. Le vagyunk maradva.
Miért vagyunk lemaradva?
Miattam, vagy a kókler idióták miatt?
Hányszor elpróbáltuk már? Az a fal miért nem áll lángokban?
- Hányszor elmond… - Gyere velem!
Mi? Hová?
Gyere!
Mindenki a helyére!
Mi az?
Muszáj lesz…
megtanulnod…
kezelni a kókler idiótákat, mert mi vagyunk a stábod,
és majd beledöglünk, hogy leforgassuk a filmedet.
Mindannyian, Santiago!
Nagyon sok áldozatot hozunk.
Elhozom a lányom a suliból, és mire visszaérek…
ajánlom, hogy az ütemterv fele már kész legyen!
- Jó a felvétel! - Felvettük.
Felvettük! Hol van Jova?
Jó napot!
Készen vagyunk.
Szívesen.
Nővér!
Jó napot! Fernanda Solórzano vagyok.
- Blanca Díaz anyukája. - Nyilván.
Elnézést, de még sokáig bent lesz? Egy kicsit sietünk.
Blanca három napja nem jár be. Felfüggesztettük.
Hogy mondja?
Értesíthettek volna! Ez hallatlan.
- Beszéltünk a férjével, Blanca apjával. - Blanca apja halott.
Pedig eljött, és bemutatkozott.
- Maga hívta fel? - Nem, Blanca hívta.
Laura!
- Hol a lányom? Gyere ide! - Laura, gyere ide!
Hol a lányom?
Válaszolj, ha nem akarsz bajba kerülni!
Hol a lányom?
Szeretném tudni, kivel van a lányom.
Egy színésszel.
Honnan szedtétek ezt a színészt?
Hé! Nem látja, hogy elfoglalt vagyok?
Asszonyom…
Hogy van? Nem ismertem fel.
- Kérlek, nyugodj meg! - Mondja, hogyan segíthetek?
- Csak nem Albertóé a szerep? - Emiatt jöttem. Hol van?
Mashallah! Tudtam, ő a legjobb.
A lányom apjának adta ki magát. Ez bűncselekmény!
Hol van? Megölöm!
Üdv!
Mi a neved, és melyik kategóriában nevezel?
Az ifjúságiban, igaz?
Blanca Díaz Solórzano. És igen, az ifjúságiban.
Szükség lenne a személyidre, és az apukádéra is.
Apa, nézd azt a bicajt!
Hangposta…
- Oké. - Mi az?
Köszi. Csak hangposta.
Nyugodj meg, Laura! Nem tettél semmi rosszat.
- És én sem. - Nem veszi fel?
- Nem veszi… - Hol lakik?
- Nem árulhatom el. - Mondom, hol lakik?!
Nem mondhatom el. Ez bizalmas. A cégnek muszáj…
- Hívom a rendőrséget, és… - Ne! Tudja, mit?
Beugrott, van egy mobilos app! Taxit vezet.
Az app megmutatja, hol van most.
Mire vár? Keressük meg!
Most azonnal! Indulás. Nincs kifogás!
Tetszik a színe!
HASZNÁLT BICIKLIK
Most már…
csak egy bicaj kell.
Gyerünk!
Válaszd ki a kedvenced!
Ez tetszik, igaz?
Nincs rá pénzünk.
Éjjelenként azt a puccos taxit vezettem,
szóval… van rá pénzünk.
Ha akarod, a tiéd.
Engedje el!
- Anya! - Engedje el! Lépjen hátra!
Engedje el őt! Blanca, jól vagy?
- Jól vagy? Bántott? - Igen. Nem!
- Az igazat mondd! - Figyeljen!
- Jól vagy? - Figyeljen!
Ne, ne! Nyugodjon meg!
Nézze, a lánya…
megkért, hogy nevezzem be a versenyre,
- mert nagyon fontos neki, de jól van. - Maga honnan tudja, mi fontos neki?
Hihetetlen, hogy maga belement ebbe!
- Megértem, de… - Menjünk!
Még egy lépés, és esküszöm, hogy feljelentem!
- Anya! - Gyere, megyünk!
- Blanca, vidd a biciklid! - Nem!
Eszedbe ne jusson! Menjünk!
Keményen megdolgoztál érte, Blanca.
A tiéd.
Vidd el!
Tehát dolgoztatott egy gyereket?
Tudja, hogy kiskorú, igaz?
Nem, nem így van… Én úgy értettem…
- Fogd már be! - Menjünk!
- Fogd be! Elég! - Beszállás.
Ülj az anyósülésre!
Mégis mi a fenét képzeltél?
Ő egy idegen, Blanca!
Túl messzire mentél. Miért nem vetted fel a mobilod? Hol van?
Lemerült az aksi.
Mit képzeltél?
Ezután biztos, hogy nem szerzünk neked több szerepet.
És… nagyon sok pénzzel tartozol.
Nyolcvanezer pesóval.
Hogy ment?
Te tudtál erről?
- Nem… - Hát persze, hogy tudtál!
Nem tudta.
- Sajnálom. - Ne…
Tökéletes! Nagyon ügyes vagy!
Jól van. Gyere ide!
Legyen szép napod!
Ki az?
A behajtási osztálytól jöttem.
Elvesztett egy pert, mert nem jelent meg.
Itt a lefoglalási végzés.
Nyissa ki, vagy erővel hatolunk be!
Egy 312 495 pesós tartozást jöttünk behajtani. Beleegyezik?
Vigyétek a bútorokat, a szőnyeget, a kanapét…
az asztalt, azt a két széket!
A konyhából…
vigyétek a mosogatót, a hűtőt, a sütőt!
A fürdőből… Ne, oda be se menjetek!
Itt alszik?
Igen.
Az ágyat, az éjjeli szekrényeket, a bútorokat!
És ez a szoba?
Ez a lányomé.
Vigyetek mindent, kivéve az ágyat és a ruhákat!
Innen semmit nem vihetnek el!
Kérem, ne nehezítse meg, uram!
- Adja ide! - Szó sem lehet róla.
- Fogják le! - Ne, csak ez maradt nekem a lányomból!
- Nagyon sajnálom. - Csak ez maradt!
- Óvatosan! - Engedjenek el!
A lefoglalt tárgyak nem fedik a tartozás összegét.
Ez a maga kabátja?
Igen.
Ne, az a pénz nem az enyém!
Ne!
Mit akar még beadni? Hogy csak ennyije maradt?
Tisztázzunk valamit, uram! Itt már semmi sem a magáé.
Hé, várjanak!
Elmenekül! Kapjátok el!
- Halló! - Tudd meg, hol forgat Fernanda!
De ha meglát téged, kinyír engem.
- Mindkettőnket! - Azért kell, hogy kifizethesselek!
Ötös lakás a Tlalpan út 228. alatt.
Figyeljen!
Magához beszélek, álljon meg!
Nyissa ki!
Nyissa ki! Jöjjön ki!
Bocsáss meg!
Már mindent értek. Bocsáss meg!
Vigyázz!
- Jól vagy? - Igen. És te?
Köszönöm.
- Ennyi! - Tökéletes.
- Még egyszer! Nem volt benne szenvedély. - Fernanda!
- Következő! - Mit keres itt?
- Beszélnünk kell. - Vigyék el innen! Rendőrség!
Ne, engedjenek el!
- Harris, hívj rendőrt! - Négy éve meghalt a lányom!
Engedjenek el!
Részvétem, de Blanca az én lányom, nem a magáé.
Az én felelősségem felnevelni.
Hallgasson meg, jó?
Én… azért hagytam fel a színészettel…
mert könnyebb volt azt gondolni…
hogy ha nem lettem volna a forgatáson…
a lányom most is velem lenne.
És tudja, ki értette meg velem, hogy ez teljes képtelenség?
Blanca.
Tudom, hogy azt gondolja, hogy a bicikli a hibás a férje haláláért.
És minden joga megvan hozzá…
de ne ültesse ezt a gondolatot a lánya fejébe!
Mert ő…
a legtehetségesebb és leglelkesebb ember, akit ismerek.
És a biciklizés az álma.
Az apjára emlékezteti.
Tudja, mit adnék…
hogy megadasson…
egy pillanat…
csak egyetlen pillanat…
mikor újra magamhoz ölelhetem a lányom?
Ne taszítsa el magától!
Ölelje át!
Mert ha egyszer elmegy…
meg fogja bánni.
Blanca kiérdemelte ezt.
A bicikli ára.
- Nem kell a pénze. - Ez nem az én pénzem.
Hanem Blancáé.
Nem ő volt abban a lovaglós filmben?
- Azt hiszem. - Ő tökéletes!
Hihetetlen.
Fogd be!
Főnök!
Ez a fickó tökéletes a szerepre.
Befestjük a haját, felhizlaljuk egy kicsit,
és megvan az apukánk!
Igen! Igen, ugye?
- Folytassátok a munkát! - Főnök!
Blabis!
Bemegyek, oké?
Beszélhetnénk?
Lássuk csak…
Tudom…
hogy nem reagáltam a legjobban.
De nem hagyhatom, hogy bajod essen.
Kérlek, Blanca! Bocsáss meg!
Én csak azt szeretném…
hogy felnőj, érd el a céljaid, és váltsd valóra az álmaid!
És ha a biciklizés tesz téged boldoggá…
akkor támogatlak benne, Blabis.
Jól van, anya.
Semmi bajom.
Gyerünk, ne csináld ezt!
Ne, én megértem. Nem akarok biciklizni.
Jó reggelt, Mary!
Blanquitát…
máshogy kell megközelíteni.
Köszönöm.
Elnézést. Engedjenek oda!
- Nem teheti ezt! - Mit?
- Nem lehet. - Mit?
Biztosítékként van nálam. Tartozik nekem.
- Így ni. - Menjünk be!
Fenébe!
Azt mondtad… vészhelyzet esetére adod.
Ez vészhelyzet.
Tényleg vészhelyzet.
Segítenie kell.
Nézze, Blanca két éve nem szólt hozzám. Magának köszönhetem, hogy újra beszéltünk.
A lányom már nagyon rég nem ölelt át úgy senkit, mint magát.
- Sajnálom… - Ne tőlem kérjen bocsánatot!
Hanem Blancától.
Igaza van. Nem az én lányom.
Ő egy csodálatos lány.
És ott van magának…
a gyász ellenére is, amin maga csak rontott.
Ne mondj neki ilyeneket, idióta!
Segítsen!
Beszélnem kell vele, és maga tudja, hogyan kell.
Kérem!
Még ágyban vagy?
Két óra múlva versenyed lesz. Kelj fel!
- Menjünk! - Már nem érdekel.
- Gyerünk! - Nem akarok.
- Gyerünk! - Ne anya, már mondtam! Nem akarok.
Alberto?
Mi folyik itt?
Átalakítják a szobát. Ráfér egy kis változás.
Kicsit furcsa a hangulata, nem?
De semmi különös…
Ha meg akartok győzni, nem fog sikerülni.
Három.
Kettő.
Egyszer volt, hol nem volt…
egy gyönyörű hercegnő…
akit Blancának hívtak.
De ő nem olyan, volt mint a hó.
Hanem inkább olyan…
- mint a sár. - Elég, ez hülyeség! Nem versenyzem.
Blanca folyton dühöngött.
Igen.
Kizárta a világot.
És elszökött a bicaján.
Míg egy nap az egyik varázslatos utazásán
megismert egy jóképű herceget.
de elintézte, hogy ne legyen olyan jóképű,
mert betörte az orrát.
Nem törtem be!
Jó, csak majdnem.
A lényeg az, hogy…
egy nagy versenyre készülődtek a királyságban.
- Egy óriási versenyre! - És a gonosz boszorkány…
megtiltotta, hogy Blanca benevezzen.
- Most komolyan? - Komolyan.
Szóval…
Blanca össze volt zavarodva, és nem tudta, mit tegyen.
Vándorútra indult, hogy megmérkőzhessen valakivel.
Nem akarok megmérkőzni senkivel.
Amíg egy nap…
amint az úton ballagott…
találkozott egy bölcs tanítóval…
aki semmit sem tudott az életről.
És…
Blanca megtanította a tanítót…
hogy az emberek, akik szeretnek minket…
azt akarják…
hogy boldogok legyünk…
és szeretettel emlékezzünk rájuk…
de folytassuk az életet.
Ezt te tanítottad meg nekem.
Köszönöm.
És a gyönyörű hercegnő…
eldöntötte… hogy újra bicajozni fog.
Te vagy…
a legcsodásabb lány, akit valaha ismertem.
Kitartó vagy, talpraesett…
okos és gyönyörű.
És amikor az apukád elment, Blabis…
én is elvesztettem őt.
Most már értem…
hogy nem a biciklizés a hibás.
De nem is az én hibám, kicsim.
Mi csak nem tudtuk…
mit kezdjünk a tátongó űrrel, amit hátrahagyott.
És az én felelősségem volt…
hogy segítsek neked megérteni ezt, és elfogadni,
és segítsek emlékezni az apádra, de nem tudtam, hogyan.
Nem tudom, hogyan tehetném meg, de meg akarom próbálni.
Megbocsátasz nekem?
Hiányoztál, anya!
Mindig a kislányom leszel, ne felejtsd!
Oké, most már mennünk kéne.
- Bocs, hogy sürgetlek… - Igen!
Akkor gyerünk!
- Én is? - Menjünk!
- Elkésel, Blabis! - Ne!
A biciklit!
- Jól van, nyugi. - Siess!
Rendben.
Ez a védőfelszerelésed? Vedd fel!
100 000 PESO AJÁNDÉKOKBAN
- Jobbra! - Ne kiabálj! Befordulok.
Utazás megkezdése.
Forduljon balra 300 méter múlva!
Majd tartson jobbra!
Lássuk!
- Ne szóljatok bele! Menj balra! - Jobbra van.
Nem akartam beleszólni.
Mindenkit üdvözlünk a 17. BMX-bajnokságon!
Elnézést!
Itt nem parkolhat.
Maga nem érti. Ide kell parkolnunk.
Minden rendben lesz. Nyugi, megoldom.
Siessünk!
- Merre? - Elkéstünk.
A lányhoz!
- Üdv, megjöttünk Blanca Díazzal. - Megérkeztünk.
- Blanca… - Minden rendben.
Most kezdődik a válogatókör. Már nem mehetnek be.
Nem, értse meg! A lányomnak indulnia kell.
Bajba kerülhetünk.
Ha ennyire fontos, időben kellett volna jönniük.
Nem, maga nem érti.
Most azonnal a rajtvonalhoz kell állnunk.
- Mehetnek! - Köszi.
Maga olyan kedves és megértő.
Menjünk, siessünk!
A hatos pályán…
Azael Prieto!
A hetes pályán Iván García.
- Segíts a bicajjal! - Elbírom.
Majd én felviszem, siess!
Mind a hét induló készen áll a 17. BMX-versenyre.
Jelentse be őt is! A neve Blanca Díaz.
- Mi folyik itt? Ez tilos! - Jelentse be!
Dehát elkésett. Nem versenyezhet.
Még nem kezdődött el. Jelentse be! Blanca Díaz.
- Ki maga? - Az anyja.
Tegye, amit mond! Blanca Díaz!
- Mondja be! - Jó, de menjen le!
Nem csoda, hogy ilyen bajkeverő.
Az egyes pályán Blanca Díaz indul.
- Veled vagyunk, Blanca. - Igen, veled vagyunk!
Készüljetek, versenyzők!
Felkészülni! Gyerünk, emberek!
És elrajtoltak, hölgyeim és uraim!
Blanca Díaz vadul teker, és az élre tör. Szinte repül!
Lenyűgöző ez a lány! Beveszi az első kanyart.
Nézzék, hogy teker! Mindenki próbál a lány nyomába érni,
aki végigszáguld a BMX-pályán az első körben.
Már jön is.
És csak teker! Gyerünk!
A közönség megőrül érte, a nevét kántálják!
Senki sem érheti utol.
Eléri a harmadik kanyart. Csak úgy repül!
Blanca! Blanca kerül a döntőbe!
Blanca Díaz megnyerte a válogatókört!
Blanc Díaz bejutott a döntő mérkőzésbe!
Csodálatos voltál!
Köszi!
Hogy a többi döntőst is kiválasszuk,
hamarosan kezdjük az ifjúsági válogatókör második futamát.
- Fabián futama! - Gyere, Blanquita!
Menjünk, elviszlek!
Hihetetlen, amit csináltál, kicsim!
Olyan meredek volt! Azt hittem, megsérülsz, de nem! Te vagy a legjobb!
És… rajta!
Már repülnek is.
Te vagy a legjobb, Fabián!
Így sportszerű, tudod?
- Igazából nyilván te vagy a legjobb. - Hajrá!
Fej fej mellett haladnak!
Nagyon szoros a verseny.
El se hiszem, már a második kanyarnál járnak.
Micsoda technika, Fabián!
Vajon ki nyer majd? És a győztes…
Fabián!
Fabián nyeri a harmadik válogatót, és a döntőbe jut!
Micsoda izgalmak! Vajon ki nyeri majd a díjat?
A pénzt!
Gyerünk! Én jövök.
Mutasd meg, mire vagy képes!
Bízok benned.
- Jól van. - Kapd el őket!
Nagyon büszke vagyok rád.
És tudom, hogy az apukád is szurkol neked.
Innen nem látok. Menjünk feljebb!
- Gyerünk! - Nem látok semmit.
- Menjünk! - Feljebb?
Igen.
És elérkezett a várva várt döntő!
Gratulálok. Készen állsz?
Jó voltál, de könnyű pályát kaptál.
Igazán? És te nehezet?
Mintha testőr lennék, mindig a nyomodban.
- Picim… - Hoztad a bandád?
Mondtam már, hogy csodás vagy?
Nem lehetnek itt. Kérem…
Koncentrálj, Blanca, jó? Koncentrálj!
- Szeretlek! - Nyerni fogsz! Mindent bele!
- Blanca! - Tündérport szórok rád!
Mind jók vagytok, de az én Blancám szuper!
- Te vagy a legjobb! - Oké, elég, menjenek vissza!
Kezdünk, rendben?
- Te vagy a legjobb. - Hogy vagytok, emberek?
Kezdődjék a hatalmas mexikói BMX-döntő!
Készen állunk a döntő mérkőzésre!
Versenyzők, felkészültetek?
És… rajta!
Blanca Díaz az élre repül!
Fej fej mellett haladnak! Fabián mellette száguld!
Blanca vezet a kanyarban. Ez a lány nem adja fel!
Micsoda csaj! Blanca Díaz vezeti a futamot!
Fabián a második helyen, Pato pedig a harmadik. Fej fej mellett…
Blanca Díaz az élen!
Fabián a második. Pato a harmadik, szorosan egymás után.
És most jön a második kanyar.
Blanca Díaz egy keréken száguld!
Blanca Díaz közelít a célhoz!
Nagyon keményen teker! Ez a lány egy másik bolygóról jött.
Hihetetlen! Csodálatos, Blanca!
Ez a lány meg fogja nyerni a versenyt!
Fabián és Toro…
- Történt egy baleset! Úristen! - Elestek.
Baleset történt az utolsó kanyarban.
Blanca fogja megnyerni a döntőt.
- Ne, menj tovább! - Mi történik?
Blanca a fékre tapos. Mi folyik itt?
Mit művel Blanca Díaz?
Blanca Díaz visszamegy, hogy megnézze, hogy van a versenytársa, Fabián.
- Jól vagy? - Igen. Megőrültél?
- Csak kicsit. Szállj fel! - Mi?
- Mondom, szállj fel! - És Toro nyeri a versenyt!
De mit művel Blanca Díaz? Micsoda remek döntő!
Blanca Díaz is a célba ér.
A közönség megőrül érte.
A családja is megőrül érte. Blanca Díaz egy igazi bajnok!
Blanca…
Imádunk, Blanca! Hihetetlen vagy!
Micsoda pillanat! Áthajtanak a célvonalon. Hajrá, Blanca!
- Megúsztad, hogy megverjelek. - Megúsztam? Dehát megmentettelek!
Dehogyis.
- Szép veszteség volt! - A tiéd is.
Elnézést, szabad lenne?
Édesem, ez… lenyűgöző volt!
De vesztettem.
De a lehető legszebb módon. Gratulálok!
Jól vagy? Nem esett bajod?
Blanquita! Jól vagy? Ez csodás volt. Gratulálok!
Hé, kislány, mi volt ez? Elcseszted!
- Tessék? - Elszúrtad!
- Azt mondtam, „elszúrta”! - Ne beszéljen így vele!
Miattad vesztette el az ügyfelem a pénzem!
Mennyivel lóg?
Nyolcezerrel?
- Nyolcvanezerrel! - Most nem alkalmas.
Ne most!
Alberto, szeretne újra színészkedni?
Igen.
Akkor hétfő reggel találkozunk.
Büszke vagyok rád!
- Imádunk, gyönyörűség! - Én is titeket!
Blanca!
- Képet! - Lőj egy képet!
Várjatok egy percet! Most mehet.
A Halivúd csillagai a hivatalos szponzor, érti?
MINDAZOK EMLÉKÉRE, AKIK ELŐTT BOLDOGSÁGGAL ÉS KITARTÁSSAL TISZTELGÜNK
KÖSZÖNJÜK!
A feliratot fordította: Sáfrány Anna Viola